钦定古今图书集成/理学汇编/学行典/第131卷 > 书经 > 《立政》
## 钦定古今图书集成/理学汇编/学行典/第131卷 > 书经 > 《立政》

太史司寇苏公式：“敬尔由狱，以长我王国。兹式有慎，
以列用中罚。”

〈大全〉陈氏大猷曰：“周公举太史所记苏公之事以告士，苏公能以法式而敬其所用之狱，重民命以延国命，治狱者当以为法式而有谨焉。”　新安陈氏曰：“苏公所以为司寇，在乎敬后人之法，苏公在乎慎，能慎则能敬矣，固为后之司狱者虑，尤为后之君用人以司狱者虑。”　陈氏《雅言》曰：“敬者慎之存于心，慎者敬之见于事。‘慎谨’”之心即敬畏之心也。苏公一念之敬，可以通天人而无闲，可以垂百世而无愆，后世之司狱者得苏公而用之，岂非所谓“吉士常人”者乎？